မင်းသိင်္ခ

မင်းသိင်္ခ (၁၉၃၉−၂၀၀၈) သည် ဗမာလူမျိုး စာရေးဆရာနှင့် ဗေဒင်ပညာရှင် ဖြစ်သည်။ မင်းသိင်္ခသည် တီထွင်ကြံဆမှုရှိသော ဝတ္ထုတိုရှည်များကို နိုင်နင်းစွာဖွဲ့နိုင်သော စာအရေးအသားကောင်းသူ တစ်ဦးလည်းဖြစ်သည်။ စိတ်ကူးအထင်အမြင်ပြောင်းလဲခြင်းမှ စပြီး အတတ်ပညာများ၊ လက်တွေ့ရုပ်ဝတ္ထုများ နှင့် အောင်မြင်ပျော်ရွှင်မှုများ ရရှိနိုင်ပုံကဲ့သို့ စိတ်ပညာသဘောတရားများကို ပုဏ္ဏားဘကွန်း၊ ဖြစ်ချင်ရာဖြစ် မောင်ဘချစ်နှင့် ပြည်ကြီးမဏ္ဍိုင်မြကြီးစသော ဝတ္ထုများတွင် ထည့်သွင်းဖော်ပြခဲ့သည်။

 ငယ်ဘဝနှင့် ပညာရေး 
၁၉၃၉ ခုနှစ် ဇွန်လ ၂၅ ရက်တွင် ရန်ကုန်မြို့ ကျောက်မြောင်းရပ်ကွက် ဘိုးလိန်းလမ်းနေ ပန်းချီဆရာ ဦးစံရှိန်နှင့် ဒေါ်တင်တို့မှ မွေးဖွားပါသည်။ မွေးချင်း ၆ ယောက်အနက် အကြီးဆုံးသား ဖြစ်သည်။ ငယ်မည်မှာ အောင်ထွန်း ဖြစ်သည်။

ရန်ကုန်မြို့ စိန်ပေါလ်ကျောင်းတွင် စတင် ပညာသင်ကြားခဲ့ပါပြီး အေဗီကောလိပ်ကျောင်း၌ ၁၀ တန်းအထိ ပညာသင်ကြားခဲ့သည်။

 စာပေရေးသားခြင်း 
၁၉၅၄ ခုနစ်၊ အထက်တန်းကျောင်းသားဘဝတွင် မေ့ပင်အောက်က ထွက်ခဲ့ပါ ဝတ္ထုကို အောင်စိုး (အညတရ) အမည်နှင့် ရေးကာ စာပေနယ်သို့ ရောက်သည်။ ၁၉၇၄ ခု၊ ဇူလိုင်လထုတ် ပြစ်မှု မဂ္ဂဇင်းတွင် ဆားပုလင်းနှင်းမောင်နှင့် ဂျူးမျက်လှည့်ဆရာ သတ်မှု ကို အောင်သင်း ကလောင်နှင့် ရေးသည်။ ၁၉၇၆ မနုစာရီ လုံးချင်းကို စရေးမှသာ မင်းသိင်္ခ အမည်ကို ခံယူသည်။ 

မကွယ်လွန်မီ နောက်ဆုံးထွက်ခဲ့သည့်စာအုပ်များမှာ မကွယ်လွန်မီတစ်လခန့်က လာဘ်မိုးဆွေစာအုပ်တိုက်မှ မြရာရွှေပြည်မင်းသမီး လုံးချင်းဝထ္တု၊ မရမ်းတလင်းစာအုပ်တိုက်မှ ယတြာချေနည်းစာအုပ်၊ ပြုံးပန်းတရာစာအုပ်တိုက်မှ ထီထိုးနည်း စာအုပ်များ ဖြန့်ဝေခဲ့ပြီး ဆက်လက်ထုတ်ဝေရန် စာပေစိစစ်ရေးမှ ခွင့်ပြုသည့်စာအုပ်များ ကျန်ခဲ့သေးသည်။ 

၁၉၇၆ မှ ၂၀၀၈ ခုနှစ်အတွင်း လုံးချင်းစာအုပ် စုစုပေါင်း အုပ်ရေ (၁၀၀) ကျော်ရေးသား ထုတ်ဝေခဲ့သည်။

 ရေးသားသော စာ နှင့် စာအုပ်များ 
ခေါင်းစဉ်ထုတ်ဝေနှစ်ထုတ်ဝေသူမှတ်ချက်၁မနုစာရီ၁၉၇၆ကျွန်တော်ကြားဖူးသလို  ပြောဆိုပါမည်၂၀၁၀ဂျစ်ပစီ ဟောကိန်း၂၀၀၆စနေမောင်မောင်၁၉၇၉စနေမောင်မောင်နှင့်  မြေလျှိုးမိုးပျံဂိုဏ်း၂၀၀၉စနေမောင်မောင်ပါဝင်သော မဟူရာ၂၀၀၇မောင်မောင်မြင့်အေးဆရာသခင်နှင့်  နှစ်ပေါင်းများစွာ၂၀၀၇ဆားပုလင်းနှင်းမောင်နှင့်  ခေါင်းမြီးခြုံ လုံပါပေ့၁၉၇၈ဆားပုလင်းနှင်းမောင်နှင့်  ပျားစွဲသော မုတ်ဆိတ်၁၉၈၁ဆားပုလင်းနှင်းမောင်နှင့်  ပါပလူမျိုး ကိုးဆယ့်ကိုး၁၉၈၇ဆားပုလင်းနှင်းမောင်နှင့်  ပိတုန်းသုံးကောင်၁၉၇၇ဆားပုလင်းနှင်းမောင်နှင့်  ဗိုက်ပူသူတော်၁၉၈၂ဆားပုလင်းနှင်းမောင်နှင့်  ဘမျိုးဘိုးတူ ဘယ်သန်ဘမှန်၁၉၈၄ဆားပုလင်းနှင်းမောင်နှင့်  ဘုမ္မာဝတီ အရှုပ်တော်ပုံ၁၉၉၄ဆားပုလင်းနှင်းမောင်နှင့်  မတစ်ထောင်တစ်ကောင်ဖွား၁၉၇၉ဆားပုလင်းနှင်းမောင်နှင့်  မမင်းဖြူ မှန်မှန်ပြော၁၉၇၉ဆားပုလင်းနှင်းမောင်နှင့်  မြကျွန်းသာပေါ်က မျောက်သုံးကောင်၁၉၈၅ဆားပုလင်းနှင်းမောင်နှင့်  မြိုင်မဟာ မမြလေး၁၉၈၆ဆားပုလင်းနှင်းမောင်နှင့်  မြိုင်ရာဇာ တာတေ၁၉၇၈ဆားပုလင်းနှင်းမောင်နှင့်  မိုးပေါ်မှာ ကြယ်တစ်လုံး၂၀၀၇ဆားပုလင်းနှင်းမောင်နှင့်  မိုက်ခဲ ကျောက်ပွင့်၁၉၈၃တားရော့ ဟောနည်း၂၀၀၁တူသော ဝတ္ထုတိုများ၁၉၉၅ပက်ထရစ် ရွှေဂေါင်း၁၉၈၁ပတ္တမြားမိုး၁၉၉၆ပျော်ပါတယ် မောင်ပြည်သိမ်း၁၉၈၃ပရော်ဖက်ဆာ ဒေါက်တာဆိတ်ဖွား၁၉၈၀ပြည်ကြီးမဏ္ဍိုင် မြကြီး၁၉၈၀ဦးခင်မောင်သန်း၊ သန်းစာပေပြည်တောင်ဝင် စနေမောင်မောင်၁၉၈၄ပြောထုံးဖြစ်အောင် ငနက်ခေါင်၁၉၈၈ဦးအောင်မြင့်၊အောင်မြင်စာပေပါပလူမျိုး ကိုးဆယ့်ကိုးပုဂံသား မောင်ဘမော်၁၉၉၅ပုစ္ဆာတစ်ထောင် အဖြေတစ်ခု  (ရုပ်ပြ)၂၀၁၂ပုဏ္ဏားဘကွန်း၁၉၇၈ပေတလူဖြစ်ချင်ရာဖြစ် မောင်ဘချစ်၁၉၈၂ဖိုးသူတော်ကြီးနှင့် ကျွန်ုပ်၂၀၀၆မောင်မောင်မြင့်အေးဖီလိုဆိုဖာ ဦးမြသာ၁၉၉၇ဘမျိုးဘိုးတူ ဘယ်သန်ဘမှန်ဘဝစာမျက်နှာ အပိုင်းအစများ၂၀၀၆ဘဝဝင်္ကပါ၂၀၀၃ဘာဘာ ဘာမှ မသိဘူး၁၉၈၆မင်း ဘာသိလို့လဲမင်းနန်သူနှင့် ဂမ္ဘီရလောက  ဝတ္ထုတိုများ၂၀၀၈မင်းမေးတိုင်း ငါက ဖြေရမှာလား၂၀၀၅မတတ်ပါ့၂၀၀၂မနောမယ ကိုပီတာ၂၀၀၃မနောမယ ထမင်းဝိုင်း၂၀၀၂မနောမယ ပုတီး၁၉၉၆မနောမယ ဖက်ဖူးရောင်၁၉၉၅မနောမယ မြသက်လယ်၁၉၉၅မနောမယလက်ဆောင် ပေါင်းချုပ်၁၉၉၆မနောမယလက်ဆောင် အမှတ် (၁)၁၉၉၅မနောမယလက်ဆောင် အမှတ် (၂)၁၉၉၆မြကျွန်းသာပေါ်က  မျောက်သုံးကောင်မြင်းကပါအကျဉ်းသားမြနန်းနွယ်၂၀၀၂မြရည်ကံသာမြိုင်ဟေဝန်မြေလျှောက်ဝိဇ္ဇာ ရွှေမြသာ၁၉၉၇မသွားမီက ရောက်နှင့်သည်၁၉၈၃မဟာမြိုင် ခရီးသည်၁၉၉၃လာဘ်မိုးစွေ စာပေ၊ ဦးမောင်မောင်မြင့်အေးတို့အဘိုး တို့အဘွား အရိုးကုန်းသားမအောင်ရင်၂၀၀၃မာဃဝါဇိတ်မာလိန်မှူး ထူးစိန်၁၉၈၆ဆားပုလင်းနှင်းမောင်နှင့် မိန်းမလှကျွန်းအပါအဝင် ၀ထ္ထုတိုများ၂၀၀၆မိုးဒေဝါမိုးနဲ့အတူ၂၀၀၄မိုးနဲ့ မြေ၂၀၀၃မီးခဲမောင်မောင်နှင့် အနတ္တ  ဆရာမြ  (ရုပ်ပြ)၂၀၁၁အိုကေလစဉ်၊အာကာအောင်မီးအိမ်လက်ဆွဲ ခရီးသည်  (ရုပ်ပြ)၂၀၁၂မုတ်ဆိတ်ဖြူကြီးအကြောင်း  ပြောပြခြင်းနှင့် ဝတ္ထုတိုများ၁၉၉၄မောင့်ညိုချော၂၀၀၂မောင်မင်းကြီးသား မောင်မြဖေ၁၉၈၄မဲခေါင်ကျော်စွာ၂၀၀၇မောင်မောင်မြင့်အေးယတြာများ၂၀၀၄ရာဇဝင်ကလို မင်းသား၂၀၀၈ရေမျောကမ်းတင် အောင်ဗဒင်ဝတ္ထုတိုပေါင်းချုပ် ၁၁၉၈၇ဝတ္ထုတိုပေါင်းချုပ် ၂၁၉၈၇ဝတ္ထုတိုပေါင်းချုပ် ၃၁၉၈၈ဝေဒမောင်မောင်၁၉၉၄သူတော်စင်မလေး ပုဏ္ဍရိက၁၉၈၈ဆားပုလင်းနှင်းမောင် ပါဝင်သည့် သေသောသူသည် သုဿာန်သို့ သွားသည်၁၉၈၀ဆားပုလင်းနှင်းမောင်နှင့် တပွဲစား ဦးနှော အပါအဝင် ဝတ္ထုတိုများ၂၀၀၄လာဘ်မိုးစွေ စာပေ
တပွဲစားဦးနှော၊ မင်းဂွတ်သီးသုံးလုံး၊ ဆားပုလင်းနှင်းမောင်နှင့် ဓားနှစ်လက် စသောရုပ်ပြ ဇာတ်လမ်းအချို့လည်းထုတ်ဝေဖူးသည်။ (စတုမဟာရာဇ်) ဟူသော တိပ်ခွေအသံသွင်းဇာတ်လမ်းခွေလည်း ထွက်ရှိဖူးသည်။

ရုပ်ရှင် အဖြစ် ရိုက်ကူးခဲ့သော ဝတ္ထုများ

 ဦးစီး ထုတ်ဝေ 
ဦးစီးထုတ်ဝေခဲ့သော ဂျာနယ် မဂ္ဂဇင်းများမှာ အောက်ပါအတိုင်းဖြစ်သည် −

 မနောမယဂမ္ဘီရဂျာနယ်၊
 မနောကြာဖြူမဂ္ဂဇင်း၊
 မဟာမြိုင် မဂ္ဂဇင်း၊
 မနုစာရီ မဂ္ဂဇင်း၊
 မြရီသီတာ မဂ္ဂဇင်း နှင့်
 ရောင်ပြန် မဂ္ဂဇင်း

 အလုပ်အကိုင် 
၁၉၅၈ ခုနှစ်၌ တပ်မတော်သို့ဝင်ရောက် အမှုထမ်းခဲ့သည်။ ၅ နှစ်ကြာ အမှုထမ်းခဲ့ပြီးနောက် တပ်မတော်မှထွက်ပြီး ချောက်မြို့တွင် နေထိုင်ခဲ့သည်။ ချောက်မြို့တွင် ဆီစက် ညစောင့်ဘဝ၊ လက်ဖက်ရည် ဆိုင်ပိုင်ရှင် ဘဝတို့ဖြင့် ကျင်လည်ခဲ့သည်။ ၁၉၇၆ ခုနှစ်တွင် မြန်မာစာပေလောကတွင် အအောင်မြင်ဆုံးဖြစ်ခဲ့သည့် မနုစာရီ လုံးချင်းဝတ္ထုကြီးကို စတင်ထုတ်ဝေခဲ့သည်။ အကြိမ်ကြိမ်ထုတ်ဝေခဲ့ရပြီး ဂျပန်ဘာသာ သို့လည်း ပြန်ဆိုခြင်းခံရသည်။ ဆရာကြီးရေးသော အခြားဝတ္ထုဇာတ်လိုက်များမှာ စနေမောင်မောင်ဆားပုလင်းနှင်းမောင်
ပရော်ဖက်ဆာ ဒေါက်တာဆိတ်ဖွားမိုးသီးအောင်ထွန်းဘိန်းစား ဘွန်း‌ဟောင်း တို့ဖြစ်သည်။ ၁၉၇၈ မှ ၂၀၀၈ ခုနှစ်အတွင်း လုံးချင်းဝတ္ထုပေါင်း ၇၀ ရေးသားခဲ့သည်။

 ဗေဒင်ဟောခြင်း 
၁၉၆၉ ခုနှစ်တွင် ရှမ်းပြည်နယ် တောင်ကြီးမြို့၌ ဗေဒင်ဆရာဘဝကို စတင်ခဲ့သည်။ ထိုအချိန်မှစ၍ မင်းသိင်္ခဟူသော အမည်ကို ခံယူခဲ့သည်။ ၁၉၇၈ တွင် ရန်ကုန်မြို့၌လည်း ဗေဒင်များစတင် ဟောခဲ့သည်။ ၁၉၉၇ ခုနှစ် မတ်လ ၂၅ ရက် ညသန်းခေါင်အချိန်တွင် ရန်ကုန်မြို့ သုဝဏ္ဏနေအိမ်မှ မဟာဂန္ဓာရီခရီးအဓိဋ္ဌာန် ၃ နှစ်ခရီး ထွက်ခွာခဲ့သည်။ ခရီးမှအပြန်တွင် မှော်ဘီမြို့အစွန်ရှိ အယူတော်မင်္ဂလာခြံဝင်းကျယ်ကြီးတွင် တပည့်ပေါင်းများစွာနှင့် အတူနေထိုင်ခဲ့သည်။

 မဟာဂန္ဓရီခရီးစဉ် 
မဟာဂန္ဓာရီအဓိဋ္ဌာန် သုံးနှစ်ခရီးထွက်ခွာခြင်းကို ၁၉၉၇ ခုနှစ် မတ်လ ၂၅ ရက်နေ့တွင်စတင်သည်။ ဂန္ဓာရီခရီးစဉ်အပြီးတွင် ရန်ကုန်တိုင်း၊ မှော်ဘီမြို့စွန်ရှိ၊ မရမ်းတလင်း အယူတော်မင်္ဂလာခြံ၌ နေထိုင်သည်။

 နက္ခတ်ဗေဒ ပါရဂူဘွဲ့ 
အိန္ဒိယနိုင်ငံ ကာလကတ္တားအခြေစိုက် A.R.P ကပေးအပ်သည့်  ပေးအပ်သည့် ရိုးရာဗေဒင်ပညာ ပါရဂူဘွဲ့နှင့် မြန်မာမင်း (၁၂၂) ပါး၏ကံကြမ္မာ ကျမ်းစာအုပ်ဖြင့် နက္ခတ်ဗေဒပါရဂူဘွဲ့ (၂) ခုရရှိထားပြီး ဆုသွားရောက် လက်ခံ မရယူခင် ကွယ်လွန်သွားခြင်းဖြစ်သည်။ 

 နိုင်ငံရေးလှုပ်ရှားမှု 
မင်းသိင်္ခသည် ၁၉၆၅ မှ ၁၉၇၀ အထိ အင်းစိန်ထောင်တွင် အကျဉ်းကျခံခဲ့ရသည်။ ထိုအကြောင်းအရာနှင့်ပတ်သက်၍ ဆရာမင်းသိင်္ခက အိုင်ဒီယာမဂ္ဂဇင်း (၂၀၀၄ ဇန်နဝါရီလထုတ်)တွင် အောက်ပါအတိုင်း ပြောပြထားသည်။ “ငြိမ်းချမ်းရေးဆွေးနွေးပွဲတွေ လုပ်တယ်လေ၊ အစိုးရနဲ့ သောင်းကျန်းသူနဲ့ လုပ်တဲ့အခါမှာ ကိုယ်က ကြားထဲက တရားဟောတယ်။ အဲဒီတုန်းက ပြည်သူ့ကော်မတီဆိုတာ ပေါ်ပြီလေ။ ငြိမ်းချမ်းရေးကို ဖြစ်အောင်လုပ်ပါ။ လူကြီးတွေ အညွှန်းတွေအတိုင်း တရားလိုက်ဟောတယ်။ ငြိမ်းချမ်းရေးလည်း ပြီးရော သောင်းကျန်းသူက တောထဲပြန်တယ်၊ ကိုယ်တို့က ပြန်စရာ မရှိဘူး။ ဆွဲကုတ်လိုက်တာပေါ့။”

မင်းသိင်္ခ၏ နောက်ဆုံးနှစ်များတွင် ဗေဒင်မေးသည့်ပရိသတ်များနှင့် ကင်းဝေးစေရေးအတွက် ရန်ကုန်တိုင်း၊ မှော်ဘီမြို့နယ်၊ မရမ်းတလင်းကျေးရွာတွင် သွားရောက်နေထိုင်ခဲ့သည်။ သို့သော်လည်း ၎င်းနေထိုင်ရာ အယူတော်မင်္ဂလာခြံတွင် ဗေဒင်ပရိသတ်များ အဆက်မပြတ် ခဲ့ပေ။ “နိုင်ငံရေး ထောင်ထွက်တွေ သူ့ဆီသွားရင် ဗေဒင်မေးမယ့်လူတွေကြားမှာ တန်းစီစောင့်စရာမလိုဘူး၊ သူတပည့်ကို ဂေါ်နိုက် (၅ည)လို့ပြောခိုင်းရင် ချက်ချင်းခေါ်တွေ့တယ်” ဟု နိုင်ငံရေး အကျဉ်းသားဟောင်းတဦးက ဆိုသည်။

၁၉၈၈ ခုနှစ် လူထုလှုပ်ရှားမှုအတွင်း ဟောပြောချက်များကြောင့် စစ်အစိုးရက မင်းသိင်္ခကို အင်းစိန်ထောင်အတွင်းသို့ ထပ်မံပို့ဆောင်ခဲ့သည်။

 မိသားစုဘဝ 
၁၉၅၇ ခုတွင် မအေးအေးရွှေနှင့် အိမ်ထောင်ကျသည်။  မအေးအေးရွှေ၏ မိဘများက သဘောမတူသဖြင့် အိမ်ထောင် ခွဲသည်။

၁၉၆၀ ပြည့်တွင် ချောက်နေ မြမြဝင်း (ခ) ကျင်ဖုံ နှင့် အကြောင်းဖက်သည်။ သားဖြစ်သူ မောင်မောင်သစ် ထွန်းကားသည်။ ၁၉၆၁ တွင် မကျင်ဖုံနှင့် မိသားစုပြဿနာများကြောင့် ကွဲသည်။

၁၉၈၀ အလွန်တွင် ချစ်သူဟောင်း မအေးအေးရွှေနှင့် ပြန်ပေါင်းဖြစ်သည်။

 ဘဝနိဂုံ: 
၂၀၀၈ ဩဂုတ်လ ၁ ရက်နေ့၊ နံနက် ၆ နာရီ ၂ မိနစ်အချိန်က ရန်ကုန်မြို့ရှိ သုခကမ္ဘာအထူးကုဆေးခန်းတွင် ကွယ်လွန်သည်။ 

မင်းသိင်္ခ၏ တပည့်ရင်းတဦးဖြစ်သူ မင်းသိမ်းခိုင်က မင်းသိင်္ခ၏ နောက်ဆုံးအချိန်နှင့် ပတ်သက်၍ “ဆေးရုံကနေ ပြန်ဆင်းလာပြီးတော့ ခြံကို ပြန်ရောက်လာတယ်။ မနေ့က မနက်ကမှ ထူးထူးဆန်းဆန်း စကားတွေပြောတယ်။ ငါ ထွက်တော့ မယ်တဲ့။ ငါ့အခန်းထဲကို ပို့တဲ့။ အခန်းထဲ ရောက်တာနဲ့ ငါပြီးပြီတဲ့။ အဲလို့ပြောပြီး အခန်းထဲ ဝင်သွား တယ်။ ဒီနောက် ရုတ်တရက် အခြေအနေဆိုးလာလို့ မနေ့ကမနက်က ဆေးခန်းကို ပို့လိုက်တာ။ (၁) ရက်ပဲကြာတယ် နှလုံးရပ်ပြီး ဆုံးသွားတာ” ဟု ဆိုသည်။

၂၀၀၈ခုနှစ် ဩဂုတ်လ ၅ရက်နေ့ နံနက် ၁၁ နာရီအချိန်တွင် ရေဝေးသုဿန်၌ဂူသွင်းသင်္ဂြိုဟ်သည်။ ဆရာကြီးကွယ်လွန်ချိန်တွင် သားဖြစ်သူ မောင်မောင်သစ်၊ ညီဖြစ်သူ ဦးဝင်းဇော်(သစ်တော)နှင့် ညီမ ဒေါ်သန်းနုအောင်တို့သာ ကျန်ရစ်ခဲ့သည်။

 ကိုးကား 

 The Voice weekly, vol.4/No.41

 ကိုးကား 

Category:မြန်မာ အမျိုးသား စာရေးဆရာများ
Category:၁၉၃၉ မွေးဖွားသူများ
Category:၂၀၀၈ ကွယ်လွန်သူများ
ကဏ္ဍ:မြန်မာ စာရေးဆရာများ